Source: https://tax-fin-lex.si/Zbirke/SodnaPraksaList?nodeId=3ddd31a2-020f-4502-b262-a7fc9c40cf48
Timestamp: 2020-08-04 08:46:07+00:00

Document:
VSK sklep PRp 26/2012
VSK0005315
ZP-1 člen 17, 17/4, 17/5, 66, 66/1, 66/2.
zahteva za sodno varstvo – dovoljenost pritožbe – napačen pravni pouk
Zoper sodbo sodišča, s katero je to zahtevo za sodno varstvo zavrnilo kot neutemeljeno, pritožba ni dovoljena iz pritožbenega razloga zmotne ali nepopolne ugotovitve dejanskega stanja (3. točka 154. člena ZP-1), iz ostalih pritožbenih razlogov pa le v primeru, da bi bila izrečena višja globa od najnižje predpisane za prekršek ali bila izrečena globa, ki je predpisana v večkratniku ali v odstotku ali bil izrečen odvzem predmetov ali odvzem premoženjske koristi, v vrednosti, ki presega 400,00 EUR. V obravnavani zadevi ne gre za nobenega od primerov, ki jih zakon taksativno določa, zato je bilo treba kljub danemu pravnemu pouku o dovoljeni pritožbi, ki pa je napačen, storilčevo pritožbo kot nedovoljeno zavreči.
VDSS sodba Pdp 694/2012
VDS0009740
ZDR člen 42, 166.
plača - prikrajšanje pri plači - odškodnina za neizkoriščen letni dopust
Ker tožena stranka pri izračunu neto pripadajočega zneska plače tožnice ni upoštevala dogovorjene bruto osnovne plače po pogodbi o zaposlitvi, ampak je izhajala iz nižjih zneskov bruto plače, je utemeljen tožbeni zahtevek za plačilo razlike v plači med plačo, obračunano z v pogodbi o zaposlitvi dogovorjeno bruto osnovo, in plačo, kot izhaja iz plačilnih list in kot jo je tožnica prejela.
VDSS sklep Pdp 472/2012
VDS0009407
ZPP člen 97, 98, 105.b, 107.
zavrženje tožbe - pooblastilo
Upoštevaje odločbo Ustavnega sodišča RS opr. št. Up-648/09, da je lahko pooblastilo predloženo tudi v fotokopiji, ker gre za prilogo k vlogi, sodišče prve stopnje ne bi smelo zavreči tožbe, češ da ji je bila priložena le fotokopija pooblastila odvetniku, ki je tožbo sestavil.
VDSS sklep Pdp 632/2012
VDS0009675
ZDR člen 110, 110/1, 111, 111/1, 111/1-3.
izredna odpoved pogodbe o zaposlitvi - nadaljevanje delovnega razmerja do izteka odpovednega roka - obveščanje delodajalca - izostanek z dela - okoliščine - interesi pogodbenih strank
Izredna odpoved pogodbe o zaposlitvi ni zakonita že zato, ker delavca najmanj 5 dni zaporedoma ni bilo na delo, pa o razlogih za svojo odsotnost delodajalca ni obvestil, ampak bi moral biti za zakonitost odpovedi izpolnjen tudi pogoj, da glede na interese pogodbenih strank in vse okoliščine primera z delovnim razmerjem ni mogoče nadaljevati niti do izteka odpovednega roka.
VDSS sklep Pdp 500/2012
VDS0009421
ZPP člen 315, 319.
javni uslužbenec - vojak - dodatek k plači - dodatek za stalnost - res iudicata - vmesna sodba - tožbeni zahtevek
V pravnomočno razsojeni zadevi je bil tožbeni zahtevek postavljen opisno, tožniku pa je bil prisojen dodatek za stalnost v odstotkih od osnovne plače. V obravnavani zadevi pa je tožbeni zahtevek konkretiziran po višini. Ker se šteje, da je bilo pravnomočno odločeno o temelju tožbenega zahtevka iz naslova dodatka za stalnost za obdobje, ima v tem delu pravnomočna sodba naravo vmesne sodbe. Pravnomočna vmesna sodba veže stranki in sodišče glede podlage tožbenega zahtevka, tako kot se glasi njen izrek, in v tem obsegu zato ponovno sojenje ni mogoče. Ker tožena stranka ni prostovoljno izpolnila s pravnomočno (vmesno) sodbo naložene obveznosti, je tožnik za izvršitev te pravnomočne sodbe vložil novo tožbo, s katero je po višini vtoževal pripadajoči dodatek za stalnost, zato ne gre za „res iudicata“.
VDSS sodba Pdp 610/2012
VDS0009654
ZDR člen 83, 83/2, 110, 110/1, 110/2, 111, 111/1, 111/1-1. KZ-1 člen 135.
izredna odpoved pogodbe o zaposlitvi - kršitev obveznosti iz delovnega razmerja - znaki kaznivega dejanja - ogrožanje varnosti - rok za podajo odpovedi - zagovor
Tožnik je s svojim ravnanjem (kričanje na nadrejenega delavca v pisarni in kuhinji, mahanje proti njemu z zajemalko, žuganje z roko, grožnja s ponovnim srečanjem) kršil obveznosti iz delovnega razmerja, pri čemer so podani vsi znaki kaznivega dejanja ogrožanja varnosti (nadrejeni delavec se je bal, vedel je tudi, da se tožnik ukvarja z boksom). Na podlagi takšne kršitve je ob izpolnjenih formalnih pogojih (rok za podajo odpovedi, zagovor) izredna odpoved pogodbe o zaposlitvi zakonita.
VDSS sodba Pdp 614/2012
VDS0009696
ZDR člen 79, 131, 131/1, 137, 137/2.
nadomestilo plače - regres za letni dopust - sporazumna razveljavitev pogodbe o zaposlitvi - odpoved pravici - samostojni podjetnik - izbris iz registra
Okoliščina, da je bil toženec kot samostojni podjetnik posameznik izbrisan iz sodnega registra, ne vpliva na njegovo legitimacijo v individualnem delovnem sporu, saj gre v vsakem primeru za fizično osebo, ki za obveznosti odgovarja z vsem svojim premoženjem. Odpoved pravici, ki je zakonsko določena in ki je osnova za plačilo prispevkov za socialna zavarovanja kot javnih dajatev, s katerimi se zbirajo sredstva za zadovoljevanje splošnih potreb (pravici do regresa za letni dopust in do nadomestila plače v času upravičene odsotnosti od dela), ni veljavna, če zakon takšne možnosti posebej ne dopušča.
VDSS sklep Pdp 638/2012
VDS0009679
ZPP člen 44, 44/2, 44/3, 163, 163/7.
vrednost spornega predmeta - zavrženje tožbe - stroški postopka - priglasitev stroškov
V obravnavani zadevi je dejstvo, da tožeča stranka tožbe ni popravila, povzročilo konec postopka zunaj obravnave. Tožena stranka, ki ji je bila (nepopolna) tožba vročena v odgovor, je imela pravico specificirati stroške, ki so ji v zvezi s postopkom nastali, v roku 15 dni od prejema odločbe. V tožbi, ki se nanaša na izplačilo dodatka za izmensko delo, dodatka za turnusno delo (oba v približni višini 10 % osnovne plače) in dodatka za nočno delo, je že na prvi pogled očitno, da je navedena vrednost 200,00 EUR kot vrednost spornega predmeta, prenizka. To pomeni, da bi se moralo sodišče prve stopnje na hiter in primeren način prepričati o pravilnosti navedene vrednosti. Dokler tega ne stori, ni mogoče kot vrednosti spornega predmeta vzeti tiste, ki jo je navedla tožeča stranka.
VDSS sodba Pdp 309/2012
VDS0009366
ZSSloV člen 59, 59/2.
javni uslužbenec - vojak - plača - dodatek k plači
Dodatek v višini 20 % je mogoče priznati le za tiste formacijske dolžnosti, za katere je tako določila Vlada RS (saj je v pristojnosti delodajalca, da določi delovna mesta oz. dolžnosti, na katerih bodo zaposleni upravičeni do dodatka). Tožnik je bil v spornem obdobju razporejen na dolžnost, na kateri je tudi dejansko delal, za to dolžnost pa dodatek v formaciji ni bil predviden. Zato njegov tožbeni zahtevek iz tega naslova ni utemeljen.
VDSS sodba Pdp 605/2012
VDS0009650
ZDR člen 83, 83/4, 88, 88/1, 88/1-1, 88/2, 88/3.
redna odpoved pogodbe o zaposlitvi - poslovni razlog - utemeljen razlog - možnosti za nadaljnjo zaposlitev - pisno obvestilo o nameravani odpovedi
Tožena stranka je zaradi težkega ekonomskega in finančnega položaja zmanjševala število izvajalcev na posameznih delovnih mestih. Zaradi reorganizacije se delo v obliki, kot ga opravljal tožnik po pogodbi o zaposlitvi, ne opravlja več, zato je podan utemeljen poslovni razlog za redno odpoved pogodbe o zaposlitvi.
VSM sodba I Cp 372/2012
VSM0021352
OZ člen 131, 131/1, 965. ZPP člen 337, 337/1.
predpostavke odškodninske odgovornosti – dokazno breme – dokazovanje z izvedencem – odgovornost zavarovalnice
Ker v tožbi zatrjevanega načina nastanka škodnega dogodka niso potrdile niti ostale v postopku zaslišane priče, je sodišče prve stopnje pravilno zaključilo, da škodni dogodek kot ga zatrjuje tožnik, tožnik ni dokazal. To pa pomeni, da ni dokazal enega od ključnih elementov civilnega delikta: nastanka škodnega dogodka, ki mora biti kumulativno podan poleg obstoja nedopustnega ravnanja zavarovanca tožene stranke in pa vzročne zveze med takšnim ravnanjem in nastankom škodnega dogodka.
VSL sklep II Cp 4269/2011
VSL0073822
ZPP člen 243, 394, 394/1, 394/1-10, 395, 395/2.
obnova postopka – nov dokaz – novo izvedensko mnenje
Izvedensko mnenje, ki ga stranka pridobi izven pravde, ni nov dokaz, ki bi omogočal obnovo postopka, saj predstavlja le del trditvenega gradiva stranke. Nov dokaz mora tudi sicer obstajati že takrat, ko je tekel prejšnji postopek, le da stranka zanj ni vedela, ne pa, kot je to v obravnavanem primeru, ko je stranka izvedensko mnenje pridobila šele po pravnomočnosti sodbe.
VSL sodba I Cp 217/2012
VSL0059812
ZPP člen 313, 339, 339/2, 339/2-15. OZ člen 70.
absolutna bistvena kršitev določb postopka – nasprotje med razlogi sodbe in zapisnikom o izvedbi dokazov – odločilno dejstvo – navedba paricijskega roka – zastopanje
Očitane protispisnost se ne nanaša na odločilno dejstvo, kar je pogoj za obstoj absolutne bistvene kršitve iz 15. točke drugega odstavka 339. člena ZPP.
VSL sklep I Ip 3130/2012
VSL0075112
ZIZ člen 38, 38/5, 292, 293.
izvršilni stroški – stroški izvršilnega postopka – stroški izvršitelja - izvršitelj
Za priglasitev nadaljnjih izvršilnih stroškov, ki so nastali zaradi dela izvršitelja, zadošča, da upnik stroške priglasi in da priloži obračune izvršitelja. Sodišče pa lahko, če podvomi v obračune, od upnika zahteva, da predloži dodatna dokazila o opravljenem delu izvršitelja.
VSL sklep II Cp 4202/2011
VSL0073821
URS člen 22. ZPP člen 139, 139/6, 282, 282/3.
načelo kontradiktornosti – pravica do enakega varstva pravic v postopku pred sodiščem - jezik v postopku – uporaba jezika stranke
Ker v konkretnem primeru sodišče ni dajalo prednosti nobeni od strank, temveč je na podlagi 282. čl. ZPP zgolj ugotovilo, da se tožba šteje za umaknjeno, ker nobena od strank ni pristopila na poravnalni narok, kršitev načela kontradiktornosti ni podana.
VSL sodba I Cpg 1166/2011
OBLIGACIJSKO PRAVO – ODŠKODNINSKO PRAVO – ZAVAROVALNO PRAVO
VSL0072442
ZOR člen 376, 376/1, 376/2, 387, 387/1, 387/2, 392, 392/3. OZ člen 352, 364.
tek zastaralnega roka – pretrganje zastaranja – ravnanje dolžnika – pripoznava dolga – sukcesivno nastajajoča škoda
Za tek subjektivnega in objektivnega roka veljajo pravila o pretrganju zastaranja.
VSL sklep I Cp 3985/2011
VSL0073819
ZNP člen 10, 118. ZPP člen 156, 343.
pravni interes za pritožbo – postopek za delitev solastnine - prekinitev nepravdnega postopka – napotitev na pravdo – pravnomočna odločitev – nadaljevanje postopka
Ker se je nepravdni postopek, ki je bil z izpodbijanim sklepom prekinjen skladno z 118. čl. ZNP, nadaljeval s trenutkom, ko je bil pravdni postopek pravnomočno končan, predlagateljica, katere cilj je, da se postopek nadaljuje, nima pravnega interesa za pritožbo zoper odločitev o prekinitvi postopka. Četudi bi bilo njeni pritožbi ugodeno, v dani situaciji od tega namreč ne bi imela nobene pravne koristi.
VDSS sklep Pdp 735/2012
VDS0009300
ZDSS-1 člen 43. ZIZ člen 272. ZDR člen 83, 83/2, 110, 111.
začasna odredba - verjetno izkazana terjatev - izredna odpoved pogodbe o zaposlitvi
Tožnica je v predlogu za izdajo začasne odredbe navajala, da je izredna odpoved pogodbe o zaposlitvi nezakonita, ker očitanega ravnanja (zloraba položaja pri delodajalcu za pridobivanje osebne koristi in kršitev carinskih predpisov) ni storila, da je tožena stranka tožničini sodelavki za istovrstno ravnanje izrekla le opominjevalno sankcijo oziroma da je izpodbijana izredna odpoved pogodbe o zaposlitvi le povračilni ukrep zaradi tožničine sindikalne aktivnosti v preteklosti. S temi navedbami tožnica ni verjetno izkazala obstoja njene nedenarne terjatve, ki jo uveljavlja v tem individualnem delovnem sporu, da bi bili izpolnjeni pogoji za izdajo začasne odredbe (zadržanje učinkovanja prenehanja pogodbe o zaposlitvi, izplačilo nadomestila plače).
VSL sodba in sklep II Cp 1764/2012
VSL0073817
ZASP člen 33, 40, 81, 168. SPZ člen 92.
kršitev avtorske pravice – pravica do predelave avtorskega dela – primeren honorar – civilna kazen – izročitev nosilcev avtorskega dela
Kršitev avtorske pravice, ki utemeljuje civilno kazen, lahko izhaja iz poslovnega ali neposlovnega razmerja. Avtorska pravica je neodvisna od lastninske pravice. Avtor zato ne more zahtevati, da mu posestnik izroči nosilce avtorskega dela. Takšno pravico ima le, če je hkrati tudi njihov lastnik oziroma obstaja druga (pravnoposlovna) podlaga, ali pa je to potrebno zaradi uresničevanja pravice reproduciranja ali predelave.
VDSS sklep Pdp 330/2012
VDS0009090
ZDR člen 184, 184/1. OZ člen 131, 352.
nesreča pri delu - odškodninska terjatev - zastaranje - dokazovanje - sodni izvedenec izvedensko mnenje
206. člen ZDR, ki določa petletni zastaralni rok, se uporablja za terjatve iz naslova prejemkov iz delovnega razmerja (plača, regres za letni dopust, nadomestilo za prehrano, prevoza na delo ...). Tožnica v tem sporu vtožuje od svojega delodajalca odškodnino za materialno in nematerialno škodo, za presojo takšne odškodninske terjatve pa veljajo zastaralni roki, kot so določeni v 352. členu OZ, to je triletni subjektivni in petletni objektivni rok.

References: sodišče 
 sodišče 
 sodišče 
 sodišče 
 Sodišče 
 sodišče